नामांक- नामांक का अर्थ व्यक्ति के नाम विशेष से होता है। एक व्यक्ति का श्रेष्ठ नाम ही उसकी श्रेष्ठता को दर्शाता है। व्यक्ति के नाम (नाम संस्कार) का उसके जीवन, क्रिया-कलाप व चरित्र आदि पर गहरा प्रभाव पड़ता है। इसलिए व्यक्ति को श्रेष्ठ व शुभ नाम का चयन करना चाहिए। व्यक्ति के भाग्यांक के साथ ही व्यक्ति के नाम के ‘वर्णों’ को भी महत्वपूर्ण माना गया है। प्रत्येक वर्ण के अपने-अपने अंक निर्धारित होते हैं, उनके योग से व्यक्ति का नामांक निर्धारित होता है जो मुख्यत: तीन पद्धतियों में प्रचलित है- कीरो पद्धति, सेफेरियल पद्धति व पाइथागोरस पद्धति। इन तीनों पद्धतियों में कीरो की पद्धति को प्राथमिकता देकर प्रभावशाली माना जाता है। जो वर्तमान में देश-विदेश में काफी प्रचलित है।